જાણકારો કહે છે કે જે રીતે દાસપ્રથાની ગૃહ યુદ્ધો બાદ જે સ્થિતિ હતી, આજે અમેરિકામાં લગભગ એવી જ હાલત છે.

કૅલિફોર્નિયા યુનિવર્સિટીના રાજકીય નિષ્ણાત બર્નાર્ડ ગ્રૉફમૅન કહે છે કે આજે અમેરિકાની સંસદમાં જેટલું ધ્રુવીકરણ છે, એટલું છેલ્લાં 100 વર્ષોમાં નહોતું.

અમેરિકાનું સૌથી મૌટું રાજ્ય કૅલિફોર્નિયા પણ આ ધ્રુવીકરણનો શિકાર છે. છેલ્લાં કેટલાંક વર્ષોમાં કૅલિફોર્નિયા અને બાકી અમેરિકાની જનતા વચ્ચેના મતભેદો વધી ગયા છે.

તેને ધ્યાનમાં રાખીને કમ સે કમ એવા છ પ્રસ્તાવ આવી ચૂક્યા છે, જેમાં કૅલિફોર્નિયાને નાનાં-નાનાં રાજ્યોમાં વહેંચવાથી લઈને અમેરિકાથી સંપૂર્ણ સ્વતંત્ર કરવાના સૂચન હોય.

બૉસ્ટનની ટફ્ટ્સ યુનિવર્સિટીમાં ભણાવતાં મોનિકા ટૉફ્ટ કહે છે કે કૅલિફોર્નિયાના લોકો એવું માનવા લાગ્યા છે કે અમેરિકાની કેન્દ્ર સરકાર તેમના હિતોની રક્ષા કરી શકતી નથી.

તેમનું માનવું છે કે કૅલિફોર્નિયા એટલું મોટું રાજ્ય છે કે તેના નાના-નાના ટુકડા થાય તો જ તેનો આર્થિક વિકાસ શક્ય છે.

ઘણા મુદ્દાઓ પર કૅલિફોર્નિયાના લોકો અન્ય અમેરિકનોથી અલગ મત ધરાવે છે.

જો કૅલિફોર્નિયા અલગ થાય તો શું થશે?

જોકે, કૅલિફોર્નિયાની અમેરિકાથી અલગ થવાની દૂર-દૂર સુધી કોઈ શક્યતા નથી. પણ એક વખત વિચારી પણ લઈએ કે કૅલિફોર્નિયા, અમેરિકાથી અલગ થઈ શકે છે, તો શું થશે? અમેરિકા અને બાકીની દુનિયા પર તેની શું અસર થશે?

અમેરિકાનું બંધારણ કોઈ પણ રાજ્યને અલગ થવાની પરવાનગી આપતું નથી. કૅલિફોર્નિયાના લોકો પણ અમેરિકાથી અલગ થવાની માગ કરતા નથી. છતાં આપણે માની લઈએ કે કૅલિફોર્નિયા અમેરિકાથી અલગ થઈ જાય તો શું સ્થિતિ હશે?

તમે આ વાંચ્યું કે નહીં?

અમેરિકામાં ફરી ગૃહયુદ્ધો થશે?

અમેરિકામાં આજે કોઈ ગૃહયુદ્ધની સ્થિતિ જણાતી નથી. પરંતુ જ્યારે પણ કોઈ દેશનો ભાગ અલગ પડે ત્યારે હિંસા ભડકે એ સ્વાભાવિક છે. અમેરિકામાં જ 157 વર્ષ પહેલાં આવું થયું હતું, જ્યારે અશ્વેત લોકોને ગુલામ બનાવી રાખવાનું સમર્થન કરતાં દક્ષિણનાં રાજ્યોએ અમેરિકાથી અલગ થવાની જાહેરાત કરી દીધી હતી.

ત્યારે છેડાયેલા યુદ્ધમાં 6 લાખ 20 હજાર અમેરિકનોનાં મૃત્યુ થયાં હતાં. અમેરિકાના પાયા હલી ગયા હતા.

દુનિયામાં આવા અનેક દાખલા છે, જ્યારે એક દેશના ભાગલા થાય છે, ત્યારે કેટલી હિંસા ભડકે છે. 1947માં જ્યારે ભારત-પાકિસ્તાનના ભાગલા થયા ત્યારે દસ લાખથી વધુ લોકો માર્યા ગયા હતા.

આ જ રીત જ્યારે બાંગ્લાદેશ અને પાકિસ્તાન અલગ થયા ત્યારે તો પાકિસ્તાની સેનાએ સામૂહિક... \n\nમને ઉપરના લેખ માટે સારું શીર્ષક આપો.
જો કૅલિફોર્નિયા અમેરિકાથી અલગ થાય તો શું થાય?